**INTRODUCCIÓ AL FRANCÈS CONEIXEMENTS PREVIS**

*Qu’est-ce que vous savez de la France? /* Què en saps, de França ?

Ara comences aquesta matèria, així que no et preocupis si no en saps gairebé res. De tota manera, responent a aquest qüestionari t’aproparàs una mica a la cultura francesa i veuràs que tens més coneixements dels que et penses!

Respon individualment i després ho posarem tot en comú.

1. Has fet francès abans? Si és que sí, quan?
2. A quina família lingüística pertany el francès? Recordes les altres llengües de la mateixa família?
3. A més de França, pots citar tres països on es parli francès?
4. Has anat alguna vegada a França? Si és així, on?
5. Podries situar França geogràficament?
6. A més de la capital, París, saps el nom d’alguna altra població francesa? Saps altres països o territoris on també es parli francès?
7. Saps quin tipus de règim polític té França? I el nom de l’actual cap d’estat?
8. Coneixes algun esdeveniment històric important directament relacionat amb França?
9. Cita, si en saps, noms relacionats amb :
* La literatura :
* L’art :
* El cinema :
* La moda :
* La indústria i el comerç :
* L’esport :
1. França ha aportat moltes paraules al món de la gastronomia (menjar i beure). En saps alguna?
2. Saps alguna paraula o expressió en francès?
3. Ara escoltaràs cinc textos en francès. NO és necessari que els entenguis perquè aquest no és l’objectiu. Només has d’indicar, en cada cas, de quin tipus de text es tracta :

narració– descripció – diàleg – poesia – text instructiu

* Nº 1 :
* Nº 2 :
* Nº 3 :
* Nº 4 :
* Nº 5 :

